יחזקאל יעקבסון

הרב יחזקאל יעקבסון (נולד ב-1955 בירושלים) הוא רב דתי לאומי. עמד בראש ישיבת ההסדר שעלבים, ומרצה במכללת שעלבים לנשים בירושלים.

ביוגרפיה 
נולד בשכונת בית וגן בירושלים. אחי סבו הוא המחנך וחוקר המקרא יששכר יעקבסון. בצעירותו למד בישיבת "קול תורה" בירושלים, והיה מתלמידי הרב שלמה זלמן אוירבך, לאחר מכן עבר לישיבת ההסדר שעלבים ושירת בצה"ל במסגרת ה"הסדר" כמפקד טנק בחיל השריון. השלים תואר ראשון בחינוך.

סוגיות העיון שמלמד הרב נכתבות באופן הבנוי "מן המקורות אל ההלכה למעשה", מרבה לצטט מדברי הרמב"ם.

מאז שנת תשס"ג (2003) עמד בראש ישיבת ההסדר שעלבים.

לקראת שנת הלימודים תשע"ז פרש מראשות הישיבה והודיע שיתמקד בכתיבה תורנית.

נשוי ואב ל-11 ילדים.
גיסו הוא הרב הלל פלסר איש חינוך ישראלי, מייסד תלמוד תורה מורשה - ראשון תלמודי התורה הציוניים.
בן דודו הוא הרב יחיאל יעקבסון – מחנך חרדי, העוסק בהדרכה חינוכית.

בניו הם הרב אליסף יעקבסון, ר"מ בישיבת מצפה יריחו, הרב יהודה יעקבסון, ר"מ בישיבת אבינועם באביתר והרב אליהו יעקבסון ר"מ בישיבה התיכונית בגבעת שמואל.

חיבוריו
 אהבתי תורתך – שיחות לפרשת השבוע
 אשיחה – שיחות על פרשות השבוע מבית מדרשה של ישיבת ההסדר שעלבים, במשותף עם הרב אריה הנדלר

קישורים חיצוניים 
 שיעורי הרב יעקבסון באתר ישיבת שעלבים
 

ראשי ישיבות הסדר
רבני ישיבת שעלבים
בוגרי ישיבת קול תורה
משפחת יעקבסון
רבנים שקראו לסרב לפקודת פינוי שטחים
ישראלים שנולדו ב-1955